ລາຍງານ 15 ມິຖຸນາ 2020, ຍົນຮົບລຸ້ນ F-15C Eagle ສັງກັດຝູງບິນ 48 ກອງບິນຍຸດທະສາດ ກອງທັບອາກາດ ສ.ອາເມຣິກາ ຕົກລົງໃນທະເລເໜືອ ເມື່ອເວລາ 09:40 ໂມງ ວັນຈັນນີ້ ຕາມເວລາທ້ອງຖິ່ນ ເຫດເກີດຂະນະນັກບິນນຳຍົນອອກເຝິກບິນຕາມຕາຕະລາງປົກກະຕິ ຈາກຖານປະຈຳການໃນຖານທັບອາກາດລາເຄນທີ ຂອງອັງກິດ ໃນແຂວງຊັບຟອກ ທາງພາກຕາເວັນອອກຫ່າງຈາກນະຄອນຫຼວງລອນດອນໄປທາງທິດຕາເວັນອອກສຽງເໜືອປະມານ 130 ກິໂລແມັດ.
ທ່ານ ນາງ ມິແຣນດາ ທີ. ຊິມມອນ ໂຄສົກກອງທັບອາກາດ ສ.ອາເມຣິກາກ່າວໃນຖະແຫຼງການວ່າ ສາເຫດຂອງການຕົກ ລວມທັງສະຖານະຂອງນັກບິນ ຂະນະນີ້ຍັງຮັບຮູ້ຫຍັງເທື່ອ, ປະຕິບັດການຄົ້ນຫາກອງທັບ ສ.ອາເມຣິກາ ໄດ້ຂໍກຳລັງສະໜັບສະໜູນຈາກໜ່ວຍຄົ້ນຫາ ແລະ ກູ້ໄພຂອງອັງກິດເຂົ້າຊ່ວຍ.